Mobilitási Hét 2010 | Magyar Kerékpárosklub
Mobilitási Hét 2010
Európai Mobilitási Hét 2010. szeptember 16-22.
általános információk: [magyarul], [angolul]
A Mobilitási Hét – amelyet minden évben szeptember 16–22. között rendeznek meg – kiváló lehetőséget nyújt arra, hogy a városi közlekedésben a túlzott autóhasználat helyett a környezetbarát alternatívákat helyezze előtérbe, a szokások megváltoztatására és a fenntartható közlekedési stratégiák kidolgozására ösztönözze a döntéshozókat. Az akció alkalmat ad arra, hogy az emberek elgondolkodjanak arról, valójában mire is szolgálnak a városi utcák és megvitathatják a városok előtt álló kihívások konkrét megoldási módjait. Szervezetünk, a Magyar Kerékpárosklub az Európai Mobilitási Hét alkalmából (szeptember 16-22-ig) szeretne olyan eseményeket szervezni Budapesten is, amelyek rámutatnak városunk közlekedésének ellehetetlenülésére, és a lehetséges megoldásokra. BAM-tól a CM-ig minden napra egy program - Felhívás itt >> Itt gyűjtjük össze a Mobilitási Hét eseményeit, és hirdetjük meg a Magyar Kerékpáros klub által szervezett eseményeket. Szeptember 16. csütörtök
“Bringázz a Munkába” nyitórendezvény: Biciklis utcabál 17-20 óra Szent István körút (Vígszínház előtt)
A Mobilitási Hét első napján, csütörtökön délután 5 órától izgalmas színpadi produkciókkal, kerékpáros bemutatókkal, kerékpárszínházzal, performansszal és koncertekkel várjuk a kerékpározás iránt érdeklődőket, a
BAMkorábbi és idei résztvevőit a Szent István körúti biciklis utcabálon. Szeptember 17. péntek "Kormányzati Eljutási verseny" - AKTAFUTAM Befutó a Parlamentnél 10 órakor
Próbáljuk ki, hogy mennyi időt, benzint, és pénzt lehet megtakarítani azzal, ha a városon belüli hivatali ügyintézést hivatali autók helyett kerékpárral végezzük. A feladat egyszerű: a versenyzőknek a hivatali ügyintézést szimulálva autóval, kerékpárral, és gyalogosan előre kijelölt útvonalat kell időre bejárniuk a kormányzati intézmények érintésével. Cél a Parlament, ahol 10 órakor a kormányzat képviselői közös nyilatkozatot írnak alá a kerékpárbarát hivatalok és kerékpáros ügyintézés támogatásáról. Szeptember 18. szombat A Magyar Kerékpárosklub standja az Andrássy úton Az egész napos utcafesztivál részeként színes programokkal várunk mindenkit a standunkon a lezárt Andrássy úton.
Ízelítő a programokból: Kerékpártanítás kicsiknek és nagyoknak
„Mit kíván a magyar bringás” filmvetítés
Cyclechic fotókiállítása MK KRESZ teszt, ajándéksorsolás Gyerekprogramok, biciklis szerencsekerék, óriás kirakós játék
, fabiciklik FreeCikli - A kerékpár kultúrtörténete A kiállítás szeptember 4-tól novemver 14-ig látogatható BTM Kiscelli Múzeumban (1037 Budapest, Kiscelli u. 108.) A lezárt Andrássy úton ebből láthattok ízelítőt. Kiskörúti kerékpárszámláló eredményei
Helyben vedd meg! -projektjünk bemutatkozása
"Kié itt a tér? Avagy közterület-gazdálkodj okosan" társasjáték. Egy szemléletformáló játék az ökologikus közterület-használat és közterület-gazdálkodás népszerűsítésére (Független Ökölógiai Központ szervezésében)
Zöldebb és Élhetőbb „Visegrádi Négyek” partnervárosok bemutatkozása >>
BEBECIKLIZÉS- kerékpározás a városi forgalomban tréning (több helyszínen)
Szeptember 19. vasárnap Cucc Cipelő CM (CCCM): Szállíts kerékpárral! - kerékpáros szállító felvonulás. (14 óra Jászai Mari tér - 15 óra Liszt Ferenc tér)
Mutassuk meg, hogy kerékpárral akár költözködni is lehet. Átköltöztetünk egy teljes lakást a Jászai Mari térről a Liszt Ferenc térre. Gyere és szállíts velünk! Cargo bike bemutató, kerékpáros ügyességi verseny és jó hangulat vár!
Szeptember 22. szerda Critical Mass kerékpáros felvonulás, BAM Autómentes nap Budapest kedvenc kerékpáros felvonulása lesz az Autómentes nap fő programja, emellett idén a Bringázz a Munkába! kampányban résztvevő cégeket arra kérjük, hogy ezen a napon NE közlekedjenek autóval, aki teljesíti megjutalmazzuk! Szeptember 23. Csütörtök
Koppenhágából jöttünk… - szakmai fórum 15-17 óra Főmterv - Tanácsterem (1024 Budapest, Lövőház u. 37.)
Az Európai Mobilitási Hét alkalmából a Magyar Kerékpárosklub, a Közlekedés Tudományi Egyesület és a Magyar Urbanisztikai Társaság szakmai fórumot szervez. A résztvevők Koppenhága kerékpárosbarát úthálózatával, valamint az egyirányú utcák kétirányú kerékpáros használatának külföldi tapasztalataival és magyar tervezési gyakorlatával ismerkedhetnek meg.
Meghívó >> 17 órakor: "Takarodó" - A járda jár! A járda a gyalogosoké, mindenki a helyére! Utcafoglaló akció a Budapest Korzó szervezésében.
Jártál már úgy, hogy nem fértél el a járdán a parkoló autók miatt? Most kipróbáljuk milyen, ha a gyalogosok foglalják el az úttestet!
A civil csoport sétálásra hív minden olyan városlakót a Budafoki út a Szent Gellért tér és a Zentai utca közti szakaszára, aki magukénak érzik a problémát. Szeptember 23-án, csütörtökön 17 órától akkora helyet kívánnak járdaként használni az úttestből, amekkora helyet a parkoló autók a járdából elfoglalnak.
Ajánljuk még: Budapesti Mobilitási Heti rendezvények >> Győri Mobilitási Heti rendezvények (MK szervezésében) >> Critical Mass és más őszi programok Miskolcon>>
Szeptember 25-én a XVII. kerületi autómentes napon Rákoskeresztúr városközpontban a lezárt Ferihegyi úton egész nap kint leszünk kerékpáros információs sátorral, bringázással kapcsolatos tanácsadással, 10,12,14 órakor rövid vezetett kerékpáros oktató túrákat szervezünk, lesz ügyességi pálya gyerekeknek és 15-16 órakor kerékpáros felvonulást vezetünk. (MK Kelet-Pesti szervezete)
Adj nevet a közbringának! eredményhirdetése (szept. 17.) Részletek>> PARK(ing) Day 2010 - Szeptember 17. péntek - Csináld magad! my.parkingday.org , a kezdeményezés összefoglalója >> BringaKonyha a lezárt Andrássy úton (szept. 18)
Recikli-bicikli show a lezárt Andrássy úton (szept. 18)
Csepel: Szeptember 18-án 9.00 órakor rendezésre kerül a Csepel szigeti kerékpáros találkozó
Természetesen (és) Kétkeréken Solymári Búcsú, szeptember 11-én12.00 - 18.00 Bajcsy-Zsilinszky utca